Los Machucambos
Los Machucambos bio je muzički sastav, osnovan u Parizu 1959. Dvojica gitarista bili su Rafaël Gayoso (iz Španije) i Milton Zapata (iz Perua), a pjevačica Julia Cortes (iz Kostarike). U 1960. Zapatu je zamijenio Romano Zanotti (iz Italije). Iako je grupa imala dugačku diskografsku listu i karijeru, njihov najpoznatiji hit bio je Pepito koji je postao hit broj 1 1961.[2] Nakon što se Julia Cortes povukla (1972.), imali su razne glavne pjevače, poput Marije Licata (1973–1980), Florence, Marije Aparecide (1976–1980), Čileanke Mariane Montalvo (1980 –2005) i Haileey od 2006. Grupa Los Machucambos je 1960-godina bila među najpopularnijim u Bosni i Hercegovini, Evropi i širom svijeta. Tih godina općenito bila je veoma popularna latinoamerička muzika, koju su (u prepjevima ili u originalu) reinterpretirali i mnogi domaći solisti i grupe (obično kostimirani u odjeću stila El Mariachi). Popularni su bili i meksički filmovi, kao što su melodrame Mama Huanita i Jedan dan života.